Ζηνόβιος (παροιμιογράφος)

Ο Ζηνόβιος ήταν σοφιστής και ρητοροδιδάσκαλος του 2ου μ.Χ. αιώνα.
Έζησε στη Ρώμη την εποχή του Αδριανού και έγραψε, σύμφωνα με την Σούδα,Λεξικόν Σουίδα, λήμμα: "Ζηνόβιος". έναν πανηγυρικό λόγο (Γενεθλιακόν) για να τιμήσει τα γενέθλια του αυτοκράτορα. Μετέφρασε επίσης στα Ελληνικά τις "Ιστορίες" του Σαλλούστιου.

Από τα έργα του διασώθηκε μονάχα η Επιτομή παροιμιών του Διδύμου του Αλεξανδρέως και του Λουκίλλου του Ταρρραίου. Πρωτοεκδόθηκε το 1497 στην Φλωρεντία και το 1559 σε λατινική μετάφραση. Αργότερα (1839) περιελήφθη στη συλλογή "Έλληνες παροιμιογράφοι" (Corpus Paroemiographorum Graecorum).E. Leutsch, F. W. Schneidewin, Corpus Paroemiographorum Graecorum (1839), "Ζηνοβίου ἐπιτομή". Google books

Οι παροιμίες, 552 συνολικά, παρουσιάζονται αλφαβητικά και χωρίζονται σε εκατοντάδες (με την τελευταία εκατοντάδα να είναι προφανώς ελλιπής).William Smith, A Dictionary of Greek and Roman biography and mythology, "Zenobius", τομ. 3, σελ. 1310. Perseus (zenobius-bio-1) 

 Παραπομπές 

Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες παροιμιογράφοι